מינים שנכחדו

מקבץ מינים נכחדים
פטרנודונים עפים בהכחדת קרטיקון-פלאוגן שנגרמה על ידי מטאור ענקי]]
[[ג'ורג' הבודד, היה הפרט האחרון בתת-המין צב פינטה ענק של המין צב גלאפגוס. עם מותו ב-2012 נכחד תת-המין לחלוטין.]]
מינים שנכחדו הם מיני אורגניזמים שנעלמו מהעולם. בביולוגיה, מין נחשב למין נכחד כאשר הפרט האחרון בעולם מבני המין מת (אם נשארו פריטים בשבי, הוא מסווג תחת מינים שנכחדו בטבע). הכחדה של מינים, כמו גם היווצרות של מינים הם תהליכים המתרחשים כל הזמן, אולם יש תקופות בהן יש הכחדה המונית.

==גורמים להיעלמות מינים==
על פי דרווין, אבי תורת האבולוציה, כל מין עלול להיכחד. על פי רוב משך חיים של מינים שהאדם מודע להם הוא מספר מיליוני שנים. מין נכחד בשל אי התאמתו לתנאי הסביבה המשתנים או אי עמידתו בתחרות על משאבי הטבע (ברירה טבעית) מול מינים אחרים.

לעיתים קשה להבדיל בין מצב בו מין נכחד והנישה שלו נתפסה על ידי מין דומה לו לבין מצב בו האוכלוסיות של אותו מין עברו שינויים אבולוציוניים בהתאמה לתנאי הסביבה המשתנים עד שמכל אחת מהן נוצר מין חדש. יש המכנים תהליך השתנות כזה "הכחדה כביכול".

בעבר אירעו גם הכחדות ענק ייחודיות אשר נבעו מתופעות וולקניות ואקלימיות קיצוניות (אסון טבע), אשר הביאו לשינויים גורפים בסביבת החיים. בהכחדות אלה נעלמו אחוזים ניכרים מכלל האורגניזמים (לעיתים אף 90% מכלל היצורים החיים על פני כדור הארץ, בהכחדה המונית).

בשנים האחרונות הולכת ומתגבשת ההערכה כי השינויים האקולוגיים הקיצוניים, שנגרמים עקב פעילות האדם, אחראים להכחדת הענק הנוכחית: בעשרות השנים האחרונות חלה עלייה קיצונית בקצב היעלמותם של מינים על פני כדור הארץ, ונראה כי ללא צעד משמעותי ילך קצב היעלמות זה ויגבר.

קיימת גם האפשרות של הכחדה של הזכר בלבד (או להפך) ואז אין באפשרות הנקבה להזדווג וללדת עוד מסוג נדיר זה עד להכחדה (בדומה לסיפור של צב הגלאפגוס ג'ורג' הבודד או המקרה של קרנף רחב שפה צפוני), וזה נקראה הכחדה מעשית (או לחלופין הכחדה פוּנקצִיוֹנָלִית ).<ref></ref>

==תופעות דומות להיעלמות מינים==
===היכחדות כביכול===
לצד העלמות מינים במות הפרט האחרון שבהם, קיימת גם תופעה של "היכחדות כביכול". בתופעה זו, האוכלוסייה האחרונה שנותרה למין משתנה בהדרגה, על פי חוקי תורת האבולוציה, והופכת למין חדש. היכחדות כביכול היא תופעה נפוצה משום שכאשר אוכלוסייה נמצאת על סף הכחדה, היא קטנה מאוד ומצויה בתנאי סביבה קשים מאוד. בשל הקטנת האוכלוסייה פועל סחף גנטי ובמקרים קיצוניים יותר גם נישואי קרובים ולכן הגנטיקה של האוכלוסייה משתנה במהירות ובשל תנאי הסביבה הקשים פועלת ברירה טבעית חזקה. למרות תפוצתה הרבה של התופעה - היא טרם נצפתה, וזאת כנראה בגלל הגיל הקצר יחסית של מדעי החיים (כמה מאות שנים בלבד).

===מאובן חי===

מאובן חי הוא מין של בעל חיים או צמח הקיים בימינו, אשר הקבוצה הטקסונומית אליה הוא משתייך נמצאת על סף הכחדה מזה מיליוני או אפילו מאות מיליוני שנים. במצב כזה הרבה יותר קל למצוא מאובנים מקבוצה טקסונומית זו מאשר פרטים חיים ממנה. חלק נכבד מהמאובנים החיים המוכרים לנו כיום, נחשבו למין נכחד במשך זמן רב.

==גלריה==
בעת העתיקה
<gallery>
קובץ:Eurypterus Smithsonian.jpg|יוריפטרוס
קובץ:Bothriolepis canadensis.jpg|בותריולפיס
קובץ:Pantelosaurus.jpg|פנטלוסאורוס ממין Pantelosaurus saxonicus וטרפו
קובץ:Epidexipteryx NT.jpg|אפידקסיפטריקס
קובץ:Kronosaurus hunt1DB.jpg|קרונוזאורוס טורף פליוזאור קטן
קובץ:Prestosuchus.jpg|פרסטוסוכוס
קובץ:IstiodactylusDB3.jpg|איסטיודקטילוס
קובץ:Styracosaurus Baltow 20051003 1315.jpg|דגם של סטירקוזאורוס
קובץ:Sues skeleton.jpg|טירנוזאורוס רקס
קובץ:Eurohippus parvulus.jpg|אירוהיפוס
קובץ:Hipopotamus gorgops.jpg|היפופוטם גורגופס
קובץ:Thylacosmilus Amerika.jpg|שחזור תיילקוסמילוס בנוף דרום אמריקאי מתקופת המיוקן.
קובץ:Nothrotheriops.jpg|נות'רותריופס
קובץ:Paraphysornis brasiliensis 1.jpg|פרפיסורניס
קובץ:Panthera leo atrox Sergiodlarosa.jpg|אריה אמריקני
קובץ:VMNH megalodon.jpg|מגלודון וטרפו
קובץ:Wooly Mammoths.jpg|ממותות צמריות צועדות בעידן הקרח
</gallery>
בעת המודרנית
<gallery>
קובץ:Dodo 1.JPG|עוף הדודו נחשב לסמל להיכחדות
קובץ:Thylacinus.jpg|זאב טסמני
קובץ:Quagga photo.jpg|זברת קואגה
קובץ:Keulemans-GreatAuk.jpg|אלקה גדולה
קובץ:Gallirallus.pacificus.jpg|רלית טהיטי
קובץ:Choiseul Crested Pigeon.jpg|יונת צ'ויסול
קובץ:Bluebuck.jpg|הראם הכחול
קובץ:FalklandIslandFox2.jpg|שועל מאלוויני
קובץ:Bufo periglenes1.jpg|הקרפדה הזהובה
קובץ:Panthera tigris sondaica 01.jpg|טיגריס ג'אווה
קובץ:Ur-painting.jpg|שור הבר
קובץ:XenicusLongipesBuller.jpg|גדרון השיח
קובץ:Cms-newyorkzoologicalsociety1910.jpg|כלב ים נזירי קריבי
קובץ:Anas platyrhynchos oustaleti last male.jpg|ברווז ברכיית מריאנה
קובץ:Pig-footed Bandicoot Pengo.jpg|בנדיקוט רגלי-חזיר
קובץ:Bird lore (1913) (14562557107).jpg|יונה נודדת
קובץ:Karolinasittich 01.jpg|תוכי קרולינה
קובץ:Phalacrocorax perspicillatus.png|קורמורן ממושקף
</gallery>

==ראו גם==
* מינים שנכחדו בטבע
*קטגוריית צמחי בר בסכנת הכחדה בישראל
*קטגוריית עופות שחדלו לקנן בישראל
*קטגוריית בעלי חיים בסכנת היעלמות מארץ ישראל
*סכנת הכחדה
*בעלי חיים שנעלמו מארץ ישראל
*בעלי חיים המושבים לנוף הארץ
*מאובן חי
*צמחים מוגנים בישראל
*הכחדה המונית
*השבת בעלי חיים לטבע
*ערכים בנושא שימור הטבע
*מארג המזון

==קישורים חיצוניים==

* 
*
* 
* 

==הערות שוליים==

*
קטגוריה:איומים ומפגעים סביבתיים